**Együttműködési Megállapodás[[1]](#footnote-2) szakmai gyakorlatról**

Megállapodás száma: .....................

|  |  |  |
| --- | --- | --- |
|  | **Egyetem** | **Foglalkoztató** |
| Név | **Eötvös Loránd Tudományegyetem** |  |
| Székhely | 1053 Budapest, Egyetem tér 1-3. |  |
| Nyilvántartási szám[[2]](#footnote-3) | FI80798 (intézményi azonosító) |  |
| Adószám | 15308744-2-41 |  |
| Számlaszám | Magyar Államkincstár10032000-01426201-00000000 |  |
| Statisztikai számjel: | 15308744 8542 312 01 |  |
| **Felelős szervezeti egység:** | Informatikai Kar |
| Képviseletében eljár: | Dr. Kozsik Tamás dékán |
| **Kapcsolattartó neve:** | Orbán Krisztina oktatási asszisztens |  |
| Címe: | 1117 Budapest, Pázmány Péter sétány 1/C |  |
| Tel.: | 372-2517/8220 mellék |  |
| E-mail: | okt\_asszisztens@inf.elte.hu |  |

I. A Foglalkoztató[[3]](#footnote-4) [ ]  költségvetési szerv [ ]  nem költségvetési szerv.

II.1. A jelen Megállapodás alapján a Foglalkoztató, mint külső gyakorlóhely tanévente **………** fő, az Egyetemmel jogviszonyban álló hallgató szakmai gyakorlatának biztosítását vállalja térítésmentesen az alábbi bontásban:

|  |  |  |
| --- | --- | --- |
| szak megnevezése | munkarend | létszám |
| **Programtervező informatikus BSc**2012-ben vagy 2013-ban felvett: legalább 6 hétig tartó, 240 munkaóra |  |  |
| **Programtervező informatikus BSc**2014-ben és később felvett: legalább 8 hétig tartó, 320 munkaóra |  |  |
| **Programtervező informatikus MSc**2014 szeptemberében és később felvett: legalább 6 hétig tartó, 240 munkaóra |  |  |
| **Autonómrendszer-informatikus MSc**2018 szeptemberében és később felvett: legalább 6 hétig tartó, 240 munkaóra |  |  |

|  |  |  |
| --- | --- | --- |
| **Programtervező informatikus felsőoktatási szakképzés – fejlesztő szakirány**legalább 14 hétig tartó, 560 munkaóra |  |  |
| **Műszaki menedzser BSc** 2018 szeptemberében és később felvett: legalább 6 hétig tartó, 240 munkaóra |  |  |
| **Geoinformatikus MSc**legalább 6 hétig tartó, egybefüggő 240 munkaóra |  |  |
| **Gépészmérnök BSc**legalább 12 hétig tartó, 480 munkaóra |  |  |
| **Gépészmérnök MSc**legalább 4 hétig tartó, 160 munkaóra |  |  |

A szakmai gyakorlóhely duális képzéshez [ ]  kapcsolódik [ ]  nem kapcsolódik.

~~Duális képzés esetén[[4]](#footnote-5):~~

* A jelentkezők kiválasztásnak módja: ……………………………………………………
* Időbeli ütemezése: a Megállapodás IV.1. pontja szerint.

II.2. A jelen Megállapodás [ ]  ......................-tól ............................-ig terjedő

[ ]  határozatlan időtartamra szól.

**III. A szakmai gyakorlat célja**

III.1. A szakmai gyakorlat célja, hogy a hallgatók az Egyetemen elsajátított elméleti tudást gyakorlati ismeretekkel egészítsék ki, és képesek legyenek a szak képzési és kimeneti követelményrendszerben meghatározott ismeretek gyakorlati alkalmazására.

III.2. Az egyes szakmai gyakorlatok részleteit azok megkezdése előtt a Felek képviselői írásban egyeztetik.

III.3.[[5]](#footnote-6) A szakmai gyakorlat felsőoktatási intézményi felelőse az Egyetem részéről:

 Név: Dr. Krebsz Anna, oktatási dékánhelyettes

 E-mail: okt\_asszisztens@inf.elte.hu

 Tel.,fax:

A szakmai gyakorlatot biztosító gyakorlóhely szakmai felelőse a Foglalkoztató részéről:

Név:

 E-mail:

 Tel.,fax:

**IV. A Foglalkoztató jogai és kötelezettségei**

IV.1. A Foglalkoztató az Egyetem hallgatóit az előzetesen egyeztetett időszakban és helyen fogadja szakmai gyakorlat céljából. A gyakorlatok a Foglalkoztató székhelyén, telephelyén, vagy a Foglalkoztató által meghatározott helyszínen zajlanak. A szakmai gyakorlat időtartamát (kezdő és befejező időpontját), esetleges szakaszait, azok kezdő és befejező időpontját a Felek a szerződéskötést követően egymással írásban vagy elektronikus levelezés útján egyeztetik, ami a jelen megállapodás mellékleteként szolgál.

IV.2. A Foglalkoztató vállalja, hogya hallgatókat a tanulmányaiknak megfelelő, a II.1 pontban megjelölt szakterületen foglalkoztatja;biztosítja a gyakorlat lebonyolításához szükséges helyet, eszközöket, védőfelszerelést, valamint a szakmai gyakorlati tevékenységhez szükséges szakmai felügyeletet, irányítást.

IV.3. A Foglalkoztató köteles a hallgatókkal hallgatói munkaszerződést, illetve az Nftv. 44. §. (3a) bekezdésében meghatározott szakmai gyakorlatra (költségvetési Foglalkoztató esetén) a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm rendelet 18/B. §-ának megfelelő tartalmú megállapodást kötni. A Foglalkoztató köteles a hallgatók részére foglalkoztatásuk megkezdése előtt munka- és tűzvédelmi oktatást tartani.

IV.4. A hallgató foglalkoztatása során a részére rendkívüli munkaidő nem rendelhető el, napi munkaideje a nyolc (8) órát nem haladhatja meg, munkaidőkeret alkalmazása esetén legfeljebb egy heti munkaidőkeretet lehet elrendelni, számára legalább tizenkét (12) óra tartalmú napi pihenőidőt kell biztosítani, próbaidő nem köthető ki, és a munka törvénykönyvéről szóló 2012. évi I. törvény 105. § (1) bekezdésében, valamint 106. § (3) bekezdésében foglaltak nem alkalmazhatók.

IV.5. A Felek megállapodnak, hogy az egyes hallgatók által a Foglalkoztatónál eltöltendő szakmai gyakorlat időtartama maximum a képzési és kimeneti követelményekben meghatározott időtartam, amelytől a Felek csak külön írásbeli megállapodásban térhetnek el.

IV.6. A szakmai gyakorlat teljesítését a Foglalkoztató az Egyetem által a rendelkezésére bocsátott referencialevél formanyomtatvány kitöltésével igazolja.

IV.7. Amennyiben a szakmai gyakorlat ideje alatt a foglalkoztatás valamely okból megszakad, úgy a Foglalkoztató a hallgató által teljesített időt igazolja és a szakmai gyakorlat megszakításának okát írásban, mind az Egyetemmel, mind a hallgatóval közli.

# IV.8. [[6]](#footnote-7) Nem költségvetési szerv Foglalkoztató esetén[[7]](#footnote-8):

# A Felek megállapodnak, hogy a hallgatókat a szakmai gyakorlatért a gyakorlat időtartamára díjazás illeti meg, melynek mértéke legalább a kötelező legkisebb munkabér (minimálbér) hatvanöt százaléka. A díjazást munkabérként a Foglalkoztató fizeti.

#  Költségvetési szerv Foglalkoztató esetén a szakmai gyakorlatra

# [ ]  DÍJAZÁSSAL kerül sor:

# A Felek megállapodnak, hogy a hallgatókat a szakmai gyakorlatért a gyakorlat időtartamára díjazás illeti meg, melynek mértéke legalább a kötelező legkisebb munkabér (minimálbér) hatvanöt százaléka. A díjazást munkabérként a Foglalkoztató fizeti.

# [ ]  DÍJAZÁS NÉLKÜL kerül sor.[[8]](#footnote-9)

**V. Az Egyetem jogai és kötelezettségei**

V.1. A szakmai gyakorlatra fogadni kívánt hallgatókat - legfeljebb a II.1 pontban szereplő hallgatói létszámban - az Egyetem és a Foglalkoztató közösen választja ki. A közösen kiválasztott hallgatók fogadásának szándékát a Foglalkoztató az Egyetem felé az ún. befogadó-nyilatkozatban jelzi. A hallgatókat a Foglalkoztató a befogadó-nyilatkozat Egyetem által történt jóváhagyását követően fogadhatja a nyilatkozatban rögzített feltételek szerint.

V.2. Az Egyetem kötelezettsége a hallgatók tanulmányi és módszertani irányítása, amelynek érdekében gyakorlati instruktorokat jelöl ki számukra.

V.3. A szakmai gyakorlóhely értékelése alapján az Egyetem elvégzi a szakmai készségek, képességek komplex fejlesztési folyamatában a gyakorlati kompetenciák értékelését, és a Foglalkoztatónál végzett gyakorlatot elismeri szakmai gyakorlatként.

V.4. Az Egyetem biztosítja a szakmai gyakorlathoz szükséges adatok, információk Foglalkoztató számára történő megküldését.

**VI. A Megállapodás megszűnése**

VI.1. A Felek a jelen Megállapodást – súlyos és felszólítás ellenére nem orvosolt szerződésszegés esetét kivéve – kizárólag a tárgyév július 31-ére, 30 napos felmondási idővel mondhatják fel kivéve, ha a felmondásra a Foglalkoztató részéről előre nem látható körülmény okán kerül sor, amelynek következtében számára a szakmai gyakorlat további biztosítása részéről aránytalan teherrel járna, mely esetben 60 napos felmondási idővel a Megállapodást felmondhatja. A Foglalkoztató a már elvállalt szakmai gyakorlatokat – vis maior vagy a hallgató felszólítás ellenére nem orvosolt súlyos szerződésszegése miatt annak felmondását kivéve – a jelen Megállapodás megszűnésétől függetlenül köteles biztosítani.

**VII. Záró rendelkezések**

VII.1. A jelen Megállapodás szerint szükséges valamennyi nyilatkozatot a Felek írásban (postai vagy elektronikus úton közölve) kötelesek megtenni. A szerződésszegéssel, illetve a Megállapodás megszűnésével kapcsolatos nyilatkozatok kizárólag postai úton vagy fokozott biztonságú elektronikus aláírással a megállapodásban megadott elektronikus levelezési címről és címre történő megküldésével kézbesíthetők. A jelen Megállapodással kapcsolatos írásbeli nyilatkozatok akkor is szabályszerűen közöltnek tekintendők, ha a címzett az átvételt megtagadta, vagy a küldeményt nem vette át. Ilyen esetben a kézbesítés időpontja az átvétel megtagadásának napja, illetve a kézbesítés eredménytelen megkísérléséről szóló postai jelentés napja.

VII.2. A Felek a vitás, sérelmes ügyeiket, jóindulatot és jóakaratot tanúsítva egymás iránt, békés úton kísérlik meg rendezni.

VII.3. A Felek a jelen Megállapodás létrehozása és teljesítése kapcsán tudomásukra jutott adatokat üzleti titokként kötelesek kezelni. Amennyiben a Megállapodás teljesítése során a Felek minősített adatokba nyernek betekintést, vagy azok birtokába jutnak, kötelesek az információs önrendelkezési jogról és az információszabadságról szóló 2011. évi CXII. törvényben foglaltaknak megfelelően eljárni.

VII.4. A Felek kötelezik magukat arra, hogy védik és őrzik a jelen Megállapodás teljesítése során tudomásukra jutott adatokat, információkat, dokumentumokat, és minden erőfeszítést megtesznek annak érdekében, hogy azok megfelelő védelmét biztosítsák. Így különösen a Felek gondoskodnak arról, hogy alkalmazottaik, illetve mindazok, akik a jelen Megállapodás teljesítése kapcsán adathoz hozzáférhetnek, betartsák az adatvédelmi jogszabályok előírásait, illetve, hogy ezen adatokhoz csak azok férhessenek hozzá, akik jogosultak azok megismerésére és felhasználására.

VII.5. A jelen Megállapodásban nem szabályozott kérdésekben az Nftv. és annak végrehajtási rendeletei - különösen a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet, illetve a Polgári Törvénykönyvről szóló 2013. évi V. törvény rendelkezései az irányadók.

A Felek a jelen Megállapodást átolvasták, értelmezték, és azt mint akaratukkal mindenben megegyezőt jóváhagyólag írják alá.

|  |  |
| --- | --- |
| Kelt: 2024. 01. 24. | Kelt: …………………………. |
| ………………Dr. Kozsik Tamásdékán | ………………..(név, tisztség) |
| Egyetem részéről | Foglalkoztató részéről |

1. A felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (a továbbiakban: Korm. rendelet) 15.§. [↑](#footnote-ref-2)
2. A Foglalkoztató részéről lehet: cégjegyzékszám, egyéni vállalkozó vagy egyéb szervezet nyilvántartási száma (költségvetési szerv törzskönyvi nyilvántartási azonosítója). [↑](#footnote-ref-3)
3. A megfelelő négyzet jelölendő. Nftv. 44. § (3a) A képzési program keretében, illetve a képzés részeként - az (1) bekezdés a) pont szerint - megszervezett szakmai gyakorlatra - ide nem értve a duális képzést - **költségvetési szervnél** hallgatói munkaszerződés és díjazás nélkül is sor kerülhet. A hallgatót ez esetben is megilletik mindazon jogok, amelyeket a munka törvénykönyve biztosít a munkavállalók részére. A gyakorlati képzésben részt vevő hallgatóval e tevékenységére tekintettel a Kormány által meghatározott feltételekkel megállapodást kell kötni.

**Ez a minta a fentiekre tekintettel duális képzés esetén költségvetési szervnél nem alkalmazható.** [↑](#footnote-ref-4)
4. Amennyiben nem releváns, törölhető vagy üresen hagyható. [↑](#footnote-ref-5)
5. Kérjük a megfelelő szövegrész megtartását a nem szükséges szövegrész és a jelölő négyzet törlése mellett. [↑](#footnote-ref-6)
6. A Foglalkoztatóra vonatkozóan kérjük a megfelelő szövegrész megtartását a nem szükséges szövegrész törlése mellett. [↑](#footnote-ref-7)
7. Az Nftv. 44. § (1) és (2) bekezdése értelmében, ha a szakmai gyakorlat a képzési program keretében, illetve a képzés részeként megszervezett szakmai gyakorlat vagy gyakorlati képzés keretében úgy valósul meg, hogy egybefüggően eléri a hat hét időtartamot, a hallgatót – figyelemmel az Nftv. 44. § (3) bekezdésében foglaltakra is, a hallgatói munkaszerződésben részletezett módon – díjazás illeti meg, melynek mértéke legalább a kötelező legkisebb munkabér (minimálbér) hatvanöt százaléka. [↑](#footnote-ref-8)
8. Az Nftv. 44. § (3a) bekezdés értelmében a duális képzés kivételével a képzési program keretében, illetve a képzés részeként a költségvetési szervnél megszervezett szakmai gyakorlatra hallgatói munkaszerződés és díjazás nélkül is sor kerülhet, a hallgatóval e tevékenységére tekintettel való megállapodás kötési kötelezettség mellett, de a hallgatót ez esetben is megilletik a munka törvénykönyve által biztosított jogok. A Felek megállapodnak, hogy a hallgatókat díjazás nem illeti meg. [↑](#footnote-ref-9)